قازاخیستانین آوروپا اؤلکه‌لرینه کؤمور صادراتی جاری ایلین 7 آییندا 6،4 میلیون تونلا رکورد سویه‌یه چاتیب.
اینفوبورو خبر سایتی‌نین معلوماتینا گؤره، قازاخیستان 2022-جی ایلین ژانویه – جولای آیلاریندا آوروپایا 371،8 میلیون دو‌لار کؤمور صادر ائدیب.
قازاخیستانین سؤزوگئدن دؤورده آوروپا اؤلکه‌لرینه جمعی 6،4 میلیون تون کؤمور صادر ائتدیگی، بونونلا دا کؤمور صادراتی‌نین رکورد سویه‌یه چاتدیغی بیلدیریلیب.
اؤتن ایل قازاخیستان‌دان آوروپایا کؤمور صادراتی 5،2 میلیون تون، اوولکی ایللرده ایسه بو، 4 میلیون تونو کئچمیردی.
سوئیس (4،5 میلیون تون)، لهستان (723 مین تون) و بلژیک (213 مین تون) بو ایل آوروپادا قازاخیستان کؤمورونون ان بؤیوک آلیجی‌لاری آراسیندا اولوب. بون‌دان علاوه، بولقاریستان، اینگیلتره، لیختن اشتاین، رومینیا و لتونیا دا سیاهیدا‌دیر.
